Съдържание
Индекс 🔎︎

# Задаване на отстъпи, полета и колони

Можете да задавате с мишката отстъпите и белите полета за текущия абзац или всички избрани абзаци.

Ако разделите страницата на колони или курсорът е поставен в текстова рамка с много колони, можете да применяте ширината на колоните и разстоянието между тях като ги плъзгате с мишката в скалата.

Когато е избран обект, изображение или графичен обект, ще виждате границите му върху скалата. Можете да промените границите, като ги плъзгате с мишката в скалата.

Ако курсорът е в клетка от таблица, может� да променяте отстъпите на съдържанието на клетката като ги плъзгате с мишката в скалата. Можете да променяте разделителните линии на таблицата върху скалата или като плъзгате самите разделителни линии.

Тези икони отбелязват левия отстъп на първия ред на текущия абзац (горното триъгълниче) и левия отстъп за останалите редове от абзаца (долното триъгълниче).

Тази икона вдясно в скалата отбелязва десния отстъп на текущия абзац.

Задача | Процедура
Задаване на ляв отстъп | Плъзнете долния ляв маркер надясно, задържайки бутона на мишката.
Задаване на ляв отстъп за първия ред | Плъзнете горния ляв маркер надясно, задържайки бутона на мишката.
Задаване на десен отстъп | Плъзнете десния маркер наляво, задържайки бутона на мишката.

За да промените левия отстъп от втория ред на абзаца нататък, задръжте клавиша CommandCtrl, щракнете върху левия долен триъгълник и го плъзнете надясно.

При задаване на отстъпи на абзац настроените по-рано позиции за табулация не се променят. Ако зададените позиции за табулация се окажат извън полетата на абзаца, те вече няма да се показват, но ще продължат да съществуват.