Съдържание
Индекс 🔎︎

# Потребителски кантове в текстови документи

В Writer можете да прилагате различни кантове върху избраните клетки или върху цяла таблица. Други обекти в текстовите документи също могат да имат зададени от потребителя кантове. Например можете да задавате кантове в стилове на страници, рамки и вмъкнати картини или диаграми.

1. Изберете клетка или блок от клетки от таблица в Writer.

2. Изберете Таблица - Свойства.

3. В диалоговия прозорец изберете раздела Кантове.

4. Задайте желаните настройки за кант и натиснете OK.

Чрез настройките в областта Подреждане на линиите можете да приложите няколко стила за кантове.

## Избиране на клетки

В зависимост от избраните клетки тази област изглежда по различен начин.

Избрано | Област за подреждане на линиите
Избрана е една клетка от таблица с няколко клетки или курсорът е в таблица, без да е избрана клетка |
Таблица от една клетка, която е избрана |
Избрани са клетки в колона |
Избрани са клетки в ред |
Избрана е цяла таблица от 2x2 или повече клетки |

## Подразбирани настройки

Щракнете върху някоя от иконите По подразбиране, за да зададете или промените няколко канта наведнъж.

- Тънките сиви линии в иконата показват кантовете, които ще бъдат заменени или изчистени.

- Тъмните линии в иконата показват линиите, които ще бъдат променени към текущия вид и цвят.

- Дебелите сиви линии в иконата показват линиите, които няма да бъдат променени.

### Примери

Изберете няколко клетки, например 8х8, след това изберете Форматиране - Клетки - Кантове.

- Щракнете върху най-лявата икона, за да изчистите всички линии – както външните, така и вътрешните.

- Щракнете върху втората икона, за да зададете външни кантове и да премахнете останалите линии.

- Щракнете върху най-дясната икона, за да зададете външни кантове, без да променяте вътрешните.

По същия начин вижте кои линии задават или премахват останалите икони.

## Потребителски настройки

В областта Потребителски можете да щракнете, за да зададете или премахнете отделна линия. Мострата показва линиите в три различни състояния.

Щракнете неколкократно върху ръб или ъгъл, за да превключвате между състоянията.

Тип на линия | Изображение | Значение
Черна линия |  | Черната линия означава задаване на съответното очертание на избраните клетки. Линията се показва с пунктир, ако сте избрали дебелина 0,05 пкт. Ако изберете някой от типовете с двойна линия, се показват двойни линии.
Сива линия |  | Сива линия се показва, когато съответната линия в избраните клетки няма да се промени. В съответната позиция няма да бъде зададена или премахната линия.
Бяла линия |  | Бяла линия се показва, когато съответната линия в избраните клетки ще бъде премахната.

### Примери

1. Изберете клетка в таблица на Writer, след това изберете Таблица - Свойства - Кантове.

2. Изберете дебела линия.

3. За да зададете долен кант, щракнете няколко пъти върху долния ръб, докато видите дебела линия.

Всички клетки в таблица на Writer имат по подразбиране поне ляв и долен кант. Повечето клетки по края на таблицата по подразбиране имат повече кантове.

Всички линии, показани с бяло в мострата, ще бъдат премахнати от клетката.

Потребителски кантове в клетки

Задаване на кантове за знаци

Задаване на кантове за страници

Задаване на кантове за абзаци